22.03.2022
Аԥсны Аҳәынҭқарра Ахада Аслан Бжьаниа Аҧсны Аҳәынҭқарра атәылауаа 2022 шықәса мшаԥымза-ԥхынгәымза рзы аррамаҵзурахьы рааҧхьареи ааԥхьарала аррамаҵзура иахысуа атәылауаа рхы рақәиҭтәреи рзы Аусԥҟа инапы аҵаиҩит.
Аусԥҟа атекст аҟны иҳәоуп:
«Арратә ԥхықәреи арратә маҵзуреи рзы» 2014 шықәса лаҵарамза 06 аҟнытә № 3498-c-V, «Атәылахьчаразы» 2006 шықәса ажьырныҳәамза 4 аҟнытә № 1224-c-XIV Аԥсны Аҳәынҭқарра Азакәанқәа шьаҭас иаҭаны,
1.2022 ш. мшаҧымза 01 инаркны 30-нӡа Аҧсны Аҳәынҭқарра атәылауаа арратә маҵзурахьы иааҧхьазааит 18 ш. инаркны 27ш. рҟынӡа зхыҵуа, ҧхьатәара иҟам, аррамаҵзурахь ааҧхьара зыхәҭоу.
2. Аррамаҵзура аҟынтәи рхы иақәиҭтәзааит ааԥхьарала зырратә маҵзура аҿҳәара нҵәаз.
3. Аҧсны Аҳәынҭқарра Аминистрцәа реилазаара, араионқәеи Аҟәа ақалақьи радминистрациақәа Аҧсны Аҳәынҭқарра атәылауаа аррамаҵзурахь рааҧхьареи аррамаҵзура аҟынтәи рхы рақәиҭтәреи ирыдҳәалоу ауснагӡатәқәа нагӡаны рынагӡара алдыршааит».